

Viimsi 27.08.2024 nr 16-4/3502-1

**Viimsi vallas toimuva avaliku ürituse luba**

**Avaliku ürituse korraldaja andmed vastavalt taotlusele**

Sihtasutus Rannarahva Muuseum, registrikood 90009565

Vastutav isik Jekaterina Alipova, tel 5694 6949, e-post jekaterina@rrm.ee

**Ürituse info**

Nimetus: „Muinastulede öö“

Toimumise aadress/koht: Harju maakond, Viimsi vald, Pringi küla, Rohuneeme tee 53a

Ürituse toimumise kuupäev ja kellaaeg:

**31.08.2024** **alates kella 16:00 kuni 00:00**

Viimsi Vallavalitsus annab järelevalveosakonna kaudu loa avaliku ürituse korraldamiseks järgmistel tingimustel:

1. tagada ürituse rahumeelne toimumine;
2. täitma avaliku ürituse määruse nõudeid ja korraldama üritust loal märgitud tingimustel;
3. järgida Eesti Vabariigi ja Viimsi valla õigusaktide (sh korrakaitseseaduse, Viimsi valla heakorraeeskirja ja jäätmehoolduseeskirja) nõudeid;
4. tagada ürituse alal osalejate ohutuse, turvalisuse (sh tagada osalejatele esmaabi andmise valmidus);
5. ürituse korraldaja on kohustatud olema taotluses märgitud sidevahendite kaudu kättesaadav taotluse esitamisest kuni ühe päeva möödumiseni ürituse lõppemisest;
6. tagada avalikul üritusel osalejatele WC-de kasutamise võimaluse;
7. tagada, et ürituse pidamisel kasutatavad esemed ei ohusta üritusel mitteosalevaid isikuid, vara või keskkonda;
8. täitma politsei-, pääste- ja vallavalitsuse ametnike seaduslikke korraldusi;
9. olema taotluses märgitud sidevahendite kaudu kättesaadav taotluse esitamisest kuni ühe päeva möödumiseni ürituse lõppemisest;
10. müügipunktid, kus toimub toidu valmistamine rasvainetega, varustada tulekustutusvaibaga;
11. väljaspool hoonet asuvad toitlustusletid/kioskid (iga kiosk) varustada vähemalt ühe 6 kg tulekustutusaine massiga tulekustutiga;
12. lõkkekoht teha selleks ettevalmistatud mittepõlevale alusele või kuivanud taimestikust puhastatud mittesüttivale pinnasele;
13. lõkke tegemisel tagada pidev järelevalve. Pärast lõkke tegemist tuleb põlemisjäägid lasta täielikult ära põleda, summutada või kustutada need veega;
14. tagada tuletõrjetehnika vaba juurdepääs ürituse alale, tuletõrjehüdrantidele, hoonetele ja rajatistele;
15. lõkke tegemiseks tohib lõkkekohas kasutada üksnes looduslikku töötlemata puitu;
16. lõkkekohas peab olema vähemalt üks tulekustutusvahend, mis tagab tule kustutamise ja selle leviku piiramise;
17. tagama ala heakorra peale ürituse toimumist
18. tagada, et osalejad järgivad sõidukite parkimisel liiklusseaduses sätestatud nõudeid sõidukeid tohib parkida ainult teekattele märgitud parkimiskohtadel või ajutiselt märgitud kohtades, sõidukeid ei tohi parkida haljasaladel, kõnniteedel ja keelualadel, keelatud on takistada ühistranspordi liiklust;
19. **keelatud kasutada ühekordselt kasutatavaid nõusid**
20. korraldajal tagada Alkoholiseaduse § 45. Meetmed korra ja turvalisuse tagamiseks täitmine;
21. korraldajal tagada, et alaealised ei tarvitaks alkoholi antud üritusel
22. lõpetada viivitamata ürituse, kui üritusega tekitatakse oluline või kõrgendatud vahetu oht.

Luba kehtib ürituse lõpuni. Kui ürituse korraldaja ei täida eespool loetletud tingimusi, võib järelevalveosakonna juhataja avaliku ürituse korraldamiseks antud loa tunnistada kehtetuks Viimsi Vallavolikogu 15.12.2015.a määruse nr 23 " Viimsi vallas avaliku ürituse korraldamise ja pidamise kord" §-s 10 toodud alustel.

Kui ürituse läbiviimisel tekivad muudatused pärast loa väljastamist, tuleb sellest viivitamatult teavitada Viimsi Vallavalitsuse järelevalveosakonda (telefon 602 8800, e-post info@viimsivv.ee) ja loa väljastajat e-posti teel.

Otsus jõustub teatavakstegemisest ja selle peale on võimalik esitada vaie Viimsi Vallavalitsusele (Nelgi tee 1, Viimsi alevik, 74001 Harjumaa, info@viimsivv.ee) 30 päeva jooksul vastavalt haldusmenetluse seadusele või kaebus halduskohtule.

(allkirjastatud digitaalselt)

Karin Mägi

järelevalveosakonna juhataja